見團購做優惠$98咪去試下囉，先頭抱住$98既心態有幾好食呀？點知去到見人山人海，好彩一早book左位就等2分鐘左右就入去就坐。咁話明做雞煲出名就梗係試下原味小辣雞煲，點知第一轉就黎錯左中辣，搞到個個食唔到要換過，之後就打邊爐啦，D料就永遠黎唔齊，最過份係叫響鈴叫極都唔黎，有個侍應小姐仲話賣曬，點知轉頭見佢拎俾第二台客仲有大把貨，雖然D料唔齊，但D雞好好味，仲無限任食tim，野飲又有涼茶汽水任飲，$98就算啦，原價小弟都唔會去了。